b'\n_START_ARTICLE_\nAntti Matikainen (laulaja)\n_START_PARAGRAPH_\nAntti Matikainen (s. 1979) on alun perin Kajaanista kotoisin oleva laulaja. H\xc3\xa4nen ensimm\xc3\xa4inen albuminsa oli nimelt\xc3\xa4\xc3\xa4n "Kun ilta saapuu" (2006), jolta nousivat suurimmiksi radiohiteiksi "Syd\xc3\xa4n ly\xc3\xb6", "Uskon enkeleihin" ja uudelleen sovitettu versio Fredin klassikosta "Avaa syd\xc3\xa4mesi mulle". _NEWLINE_H\xc3\xa4nen toiselta albumiltaan "Sateen j\xc3\xa4lkeen" nousivat radioiden soittolistoille levyn nimikkosinglen lis\xc3\xa4ksi kappaleet "Kuinka monta p\xc3\xa4iv\xc3\xa4\xc3\xa4", "Sateen j\xc3\xa4lkeen" sek\xc3\xa4 "Vanha mies". Paikallisradioiden listalle p\xc3\xa4\xc3\xa4tyi my\xc3\xb6s albumilta kappale "Eeva tahtoo tiet\xc3\xa4\xc3\xa4". Antti Matikainen esiintyi Kaartin soittokunnan combon solistina linnan juhlissa 2009._NEWLINE_Vuonna 2012 Matikainen osallistui The Voice of Finland -laulukilpailuun.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMatikainen kihlautui vuonna 2009 tanssinopettaja Sanni Akiolan kanssa, he avioituivat vuonna 2017 ja ilmoittivat eroavansa marraskuussa 2018. Heill\xc3\xa4 on kaksi yhteist\xc3\xa4 lasta.'